بعد ما تحمّل تطبيق Blink، أول شاشة بتواجهك هي شاشة تسجيل الدخول (login). اسحب الشاشة للأعلى لتنضم لأسرتنا وسجل حسابك باستخدام بريدك الالكتروني. اتبع خطوات بسيطة لتستكمل فتح الحساب. البنك متوفر اليوم للأردنيين فقط بس قريباً بكون متوفر لغير الأردنيين. لا تسمح لأي شخص يسجّل حسابك لأنه بالآخر هادا حساب بنكي حقيقي ومعلوماتك الشخصية مش مفروض تشاركها مع أي شخص مهما كان لأنه بإمكانه يستخدم حسابك. واحنا ما رح نطلب منك تزويدنا بأي معلومات سرية عن حسابك ككلمة السر او أي كود منبعته لموبايلك. وضروري إدخال معلومات دقيقة عند فتح الحساب.